
ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտե (այսուհետ՝ Կոմիկտե) է դիմել ՀՀ Արագածոտնի մարզպետը՝ Հայաստանի Հանրապետության ՀՀ Արագածոտնի մարզի ՀՀ, Արագածոտնի մարզ, Ապարան համայնք, ք. Ապարան, Գայի փողոց, թիվ 5 հասցեում գտնվող գույքը (1-ին և 2-րդ հարկեր),  «Ապարանի թիվ 1 մանկապարտեզ» ՀՈԱԿ-ին այսուհետ՝ կազմակերպություն անհատույց օգտագործման իրավունքով ամրացնելու խնդրանքով:
Հաշվի առնելով վերոգրյալը, ինչպես նաև համայնքի բնակչության պահանջարկը, որը ներկայումս խիստ կարիք ունի մանկապարտեզի, Պետական գույքի կառավարման կոմիտեն՝ առաջնորդվելով «Պետական ոչ առևտրային կազմակերպությունների մասին» օրենքի 5.1-րդ հոդվածի պահանջներով, մշակել է «Անշարժ գույք հետ վերցնելու և անհատույց օգտագործման իրավունքով ամրացնելու մասին» ՀՀ կառավարության որոշման նախագիծը, որով առաջարկվում է վերոնշյալ տարածքը անորոշ ժամկետով, անհատույց օգտագործման իրավունքով ամրացնել կազմակերպությանը:
«Անշարժ գույք հետ վերցնելու և անհատույց օգտագործման իրավունքով ամրացնելու մասին»  Հայաստանի Հանրապետության կառավարության որոշման նախագծի ընդունմամբ պետական և տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:
«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 4.3 կետով «Կրթություն բաժնում ամրագրված ծրագրերից. մասնավորապես՝ հանրակրթության որակյալ արդյունքի ապահովումն անհնար է առանց վաղ մանկության զարգացման պատշաճ համակարգի և նախադպրոցական ծառայությունների ցանցի ամբողջական հասանելիության: Այս նպատակով նախատեսվում է շարունակել նախադպրոցական ծառայությունների ընդլայնման, դրանց որակի բարձրացման, նախադպրոցական հաստատությունների մանկավարժների մասնագիտական կարողությունների շարունակական բարելավման ուղղությամբ:
 





